[ca] La creixent utilització del cabell i del fluid oral per a l'anàlisi de drogues d'abús, ha portat a la necessitat d'assegurar que els resultats obtinguts utilitzant aquestes matrius són fiables i lliures d'error. L'objectiu d'aquesta tesi és desenvolupar eines que permetin avaluar la qualitat dels resultats dels laboratoris que analitzen drogues d'abús en cabell i en fluid oral i avaluar l'efecte de diferents accions sobre la qualitat final dels resultats. Per això s'han organitzat exercicis interlaboratori i s'han realitzat estudis per desenvolupar material d'assaig adequat. Pel que fa a l'anàlisi de drogues d'abús en cabell, s'han realitzat nou exercicis interlaboratori. A través de l'avaluació dels resultats qualitatius i quantitatius informats pels laboratoris i mitjançant l'estudi de la metodologia emprada, ha estat possible conèixer la qualitat dels resultats obtinguts, detectar les fonts d'error i conèixer quines mesures correctives caldria desenvolupar. Pel que fa al material d'assaig, aquests exercicis han permès conèixer la influència que té, en els resultats, el tipus de cabell del qual es parteix per realitzar l'anàlisi. Pel que fa a l'anàlisi de drogues d'abús en fluid oral, s'ha desenvolupat i validat un mètode analític que ha permès identificar i quantificar 6-monoacetil morfina, morfina, codeïna, cocaïna i benzoïlecgonina en mostres de fluid oral. Per altra banda, s'han realitzat estudis d'estabilitat de les principals drogues en fluid oral que han permès establir les condicions òptimes de preparació, transport i conservació del material d'assaig i, per últim, s'han realitzat dos exercicis interlaboratori que han permès conèixer la qualitat dels resultats analítics obtinguts pels laboratoris i també l'estabilitat de les drogues en dos dispositius de recollida comercials.

[en] The use of hair and oral fluid for drugs of abuse testing has increased over the last years. For this reason, the assurance that results provided using these matrices are reliable and error-free is needed. The objective of this thesis is to develop tools to assess the quality of results provided by laboratories analysing drugs of abuse in hair and in oral fluid and to evaluate the effect on the quality of results of different actions carried out. For this reason, intercomparison exercises have been organized and some studies have been performed to develop appropriate quality control materials. Regarding the analysis of drugs of abuse in hair, nine different intercomparison exercises have been organized. The evaluation of qualitative and quantitative results reported by laboratories together with the study of the methodology used, has led to know the quality of the results, to identify the sources of error and to know the corrective actions that should be developed. Concerning the quality control material, these exercises have enabled to know the influence on the results of the type of hair used to perform the analysis. Concerning the analysis of drugs of abuse in oral fluid, a method has been developed to identify and quantify 6-monoacetyl morphine, morphine, codeine, cocaine and benzoylecgonine in oral fluid samples. On the other hand, stability studies of the main drugs of abuse in oral fluid have been done to establish the optimal preparation, transport and storage conditions, and finally, two intercomparison exercises have been conducted to know the performance of analytical laboratories when analysing drugs of abuse in oral fluid and to know the stability of some drugs of abuse in two commercial collection devices.